CELEX: C2007/140/70
Language: et
Date: 2007-06-23 00:00:00
Title: Kohtuasi T-157/07: 9. mail 2007 esitatud hagi — People's Mojahedin Organization of Iran versus nõukogu

23.6.2007   
            
            
               ET
            
            
               Euroopa Liidu Teataja
            
            
               C 140/43
            
         9. mail 2007 esitatud hagi — People's Mojahedin Organization of Iran versus nõukogu
   (Kohtuasi T-157/07)
   (2007/C 140/70)
   Kohtumenetluse keel: inglise
   Pooled
   
      Hageja: People's Mojahedin Organization of Iran (Auvers sur Oise, Prantsusmaa) (esindajad: advokaat J.P. Spitzer ja D. Vaughan, QC)
   
      Kostja: Euroopa Liidu Nõukogu
   Hageja nõuded
   
               —
            
            
               Tühistada nõukogu jätkuvalt rakendatavad otsused:
               
                           —
                        
                        
                           jätta nõukogu otsus nr 2006/379 hageja osas kuue kuu pärast või hiljem läbi vaatamata;
                        
                     
                           —
                        
                        
                           säilitada hageja nimi nõukogu 29. mai 2006. aasta otsusega 2006/379 kehtestatud terroristlike ühenduste loetelus otsuse tegemise kuupäevast käesoleva kuupäevani ja edaspidi, sõltumata Esimese Astme Kohtu 12. detsembri 2006. aasta otsusest kohtuasjas T-228/02 ja nõukogu kohustustest vastavalt EÜ artiklile 233.
                        
                     
         
               —
            
            
               kohustada kostjat oma õiguslikke kohustusi asjakohaselt täitma;
            
         
               —
            
            
               mõista kostjalt hageja kasuks välja lisas 18 määratletud 1 090 000 euro suurune (ja suurenev) kahju ning vastavad intressid;
            
         
               —
            
            
               mõista kohtukulud välja kostjalt.
            
         Väited ja peamised argumendid
   Hageja palub tühistada teatavad nõukogu kirjad ning taotleb kahju hüvitamist, kuna nõukogu ei vaadanud kuue kuu pärast läbi nõukogu otsuses nr 2006/379 (1) ette nähtud nende isikute, rühmituste ja üksuste loetelu, kelle suhtes kohaldatakse määrust (EÜ) nr 2580/2001 (2) teatavate isikute ja üksuste vastu suunatud eripiirangute st rahaliste vahendite ja muude finantsvarade külmutamise kohta terrorismivastaseks võitluseks, ning säilitas hageja nimetatud loetelus.
   Hageja väitel oli nõukogu kohustatud läbi vaatama nende isikute loetelu, kes on kantud igasugustesse terroristlike ühenduste loeteludesse, ning ta oli kohustatud seda tegema regulaarselt, vähemalt iga kuue kuu järel. Hageja väidab, et nõukogu ei toiminud nii seoses hageja nime kandmisega terroristlike ühenduste loetellu.
   Edasi märgib hageja, et tulenevalt Esimese Astme Kohtu otsusest kohtuasjas T-228/02: Organisation des Modjahedines du peuple d'Iran vs. Nõukogu oli nõukogu kohustatud hageja nime viidatud loetelust eemaldama.
   
      (1)  Nõukogu 29. mai 2006. aasta otsus, millega rakendatakse määruse (EÜ) nr 2580/2001 teatavate isikute ja üksuste vastu suunatud eripiirangute kohta terrorismivastaseks võitluseks artikli 2 lõiget 3 ja tunnistatakse kehtetuks otsus 2005/930/EÜ (ELT L 144, lk 21).
   
      (2)  Nõukogu määrus (EÜ) nr 2580/2001, 27. detsember 2001, teatavate isikute ja üksuste vastu suunatud eripiirangute kohta terrorismivastaseks võitluseks (EÜT L 344, lk 70; ELT eriväljaanne 18/01, lk 207).